На основу члана 95. став 2. и члана 96. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон) и члана 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023), 

Градско веће града Чачка, на седници одржаној 31. јула 2026. године,  доноси

Р Е Ш Е Њ Е
о образовању Конкурсне комисије за спровођење јавног конкурса за попуњавање положаја начелника Градске управе за инспекцијски надзор града Чачка – положај у I групи


1. Образује се Конкурсна комисија за спровођење јавног конкурса за попуњавање положаја начелника Градске управе за инспекцијски надзор града Чачка – положај у I групи (у даљем тексту: Комисија), у саставу:

- Бранка Павловић, дипломирани правник, члан Градског већа града Чачка, председник
- Катарина Васиљевић, мастер правник, руководилац Групе за опште и правне послове инспекције и комуналне милиције у Градској управи за инспекцијски надзор  града Чачка, члан и
- Лела Вујовић, дипломирани правник, службеник који обавља послове из области управљања људским ресурсима у Градској управи за опште и заједничке послове града Чачка, члан.

2. Комисија има задатак да спроведе изборни поступак за попуњавање положаја начелника Градске управе за инспекцијски надзор града Чачка, положај у I групи, у складу са Законом о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон) и Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023).

3. Стручне и административно-техничке послове за потребе Комисије обавља Служба за управљање људским ресурсима Градске управе за опште и заједничке послове града Чачка.

4. Решење објавити у „Службеном листу града Чачка“.


РЕПУБЛИКА СРБИЈА
Град Чачак
Градско веће
   Број:06-108/2026-III
                                                                   31. јул 2026. године

                                ПРЕДСЕДАВАЈУЋИ СЕДНИЦОМ
                                                   Заменик градоначелника
[bookmark: _GoBack]                                                 Владан Милић




О б р а з л о ж е њ е

	Решењем Градског већа града Чачка, број 06-47/2026-III, дана 20.03.2026. године, из разлога подношења писмене оставке и престанка рада на положају начелника Градске управе за инспекцијски надзор града Чачка, постављен је вршилац дужности начелника Градске управе за инспекцијски надзор града Чачка, до постављења начелника Градске управе за инспекцијски надзор града Чачка, а најдуже на три месеца.
	Решењем Градског већа града Чачка, број 06-91/2026-III, дана 23.06.2026. године, продужен је статус вршиоца дужности начелника Градске управе за инспекцијски надзор града Чачка, до постављења начелника Градске управе за инспекцијски надзор града Чачка, а најдуже три месеца.
	Положај начелника Градске управе за инспекцијски надзор града Чачка, предвиђен је чланом 54. Правилника о унутрашњем уређењу и систематизацији радних места у градским управама, стручној служби и Градском правобранилаштву града Чачка („Службени лист града Чачка“, бр. 1/2026 и 10/2026).
	Чланом 95. став 2. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон), прописано је да пре оглашавања јавног конкурса за попуњавање положаја надлежан покрајински орган, односно Веће образује конкурсну комисију.
Чланом 19. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023), прописано је да се комисија образује пре него што се огласи интерни, односно јавни конкурс, да комисија има непаран број чланова, а најмање три и да најмање један члан комисије има високо образовање.
Чланом 22. став 1. и 2. Уредбе, одређено је да ако се попуњава положај у јединици локалне самоуправе, председника и остале чланове именује решењем градско, односно општинско веће. Најмање један члан комисије одређује се из реда чланова Већа, а један члан је службеник који обавља послове из области управљања људским ресурсима. 
Чланом 96. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025  - др. закон), предвиђено је да изборни поступак за попуњавање положаја спроводи Конкурсна комисија од најмање три члана и да по окончању изборног поступка Конкурсна комисија саставља листу од највише три кандидата који су са најбољим резултатом испунили мерила прописана за избор.
	Сагласно Закону о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 - др. закон, 123/2021 - др. закон и 19/2025 – др. закон) и Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/2023), неопходно је образовати Конкурсну комисију и спровести јавни конкурс за попуњавање положаја начелника Градске управе за инспекцијски надзор града Чачка.
	На основу наведеног, одлучено је као у диспозитиву.

